Menneske

Fil:Fordømte.jpg

**Mennesker** er en dyreart skabt af Gud, for hvilken det latinske navn er *Homo sapiens* (**"wise human"**), og som Gud gav Jorden som hjemverden. Menneskeheden lever således i de levendes verden, og er dødeligt. Selv om mennesket er klassificeret som et pattedyr, skiller det sig ud fra andre jordiske arter ved dets høje intelligens.

De første to mennesker skabt af Gud var Adam og Lilit, hvoraf sidstnævnte vendte Gud og Adam ryggen og blev forvist til Ydergård. Kort efter skabte Gud Eva, hvorefter Gud gav dem hele haven til at herske over, samt havens dyr og planter. Han sagde, at de måtte spise af alle frugter i haven, på nær frugten på træet til kundskab om godt og ondt i midten af haven. Kort tid efter, blev Eva lokket af Djævelen, forklædt som en slange, til at spise af det forbudte æble på Kundskabens træ, hvorefter hun lokkede Adam til at spise af frugten. Frugten gjorde, at deres øjne blev åbne, og de kunne skelne godt fra ondt, og ydermere havde den gjort dem dødelige. For at have forrådt Guds loyalitet, forviste Gud Adam og Eva fra Edens have til den omgivende verden, jorden. Han forbandede dem begge, så Adam skulle slide i marken for føde, og blive modarbejdet af ukrudt, som ikke havde fandtes i Edens have, og Eva skulle få smerter, når hun fødte sine børn. Sammen blev Adam op Eva ophav til hele menneskeheden fremover. Dog er der flere meninger om menneskets opståen afhængig af trosretning.

Der findes mange forskellige efterliv, og hvilket mennesket kommer til efter døden afhænger af dets trosretning. De fleste mennesker i verden er tilhængere af den abrahamitiske tro, der tilskriver Gud menneskets, samt Jorden, Himlen og universets skabelse, og de mener, at når et menneske dør, havner det i efterlivet, som regel Paradis som en frelst, hvis de har opført sig ordentligt i livet, eller i Helvede som en fordømt, hvis de har opført sig forkert, hvor de bliver pint til evig tid. Virkeligheden har rettet sig ind i kraft af troen, så dele af den bibelske opfattelse af universet er blevet sandheden, men tidligere guder og mytologiske steder og verdener eksisterer stadigvæk som underverdener, under menneskets verden (Jorden), og kan findes og tilgås via en mørk verden med et kompleks netværk af trapper, der forbinder dem alle. Her finder man også verdener, der før har været menneskets hjem, men ikke er det længere, idet mennesket i deres historie har udviklet mange forskellige opfattelser af deres egen verden og kosmos. Et eksempel på dette er Midgård, som i nordisk mytologi er menneskets verden.

Alle mennesker har en sjæl, og det er den, som drager til det næste liv, når de dør. Sjælen, som er kødelig, er udødelig. Dog blev de sjæle, der havner i Paradis gjort dødelige for tusindvis af år siden, så de afdøde her ikke skulle lide under den forbandelse det evige liv kan være, som de fordømte gør.

Mennesker er i stand til at få børn med visse ikke-menneskelige væsesner, så som djævle. Det er også muligt for et menneske at blive en djævel, hvilket både Filip Engell og Søren er et bevis på, men det lader til, at de skal befinde sig i Helvede for at forvandlingen kan finde sted.

Mortimer, eller Døden, er menneskes død, såvel som englenes og djævlenes. Det vil sige, at det er Mortimer, som selve dødens urkraft, der sørger for deres død og herefter henter deres sjæle og bringer dem til det dødsrige, der passer til deres trosopfattelse.

## Anatomi

Mennesket er et tobenet pattedyrvæsen. Det er karakteriseret ved, at det går oprejst på to ben, er uden pels men med hår oven på hovedet, har to arme og to hænder med fem fingre, hvoraf den ene er et par modstillede tommelfingre. De har to fødder med fem tæer hver, et hoved, og størstedelen af dem er altædende.

Mennesker findes i mange forskellige størrelser med visse forskelle i anatomiske detaljer, baseret på genetik. Mennesker kan have forskellige hudfarver, øjenfarver og hårfarver. De har desuden to biologiske køn, med sammenhørende seksuelle dimorfisme, det vil sige anatomiske - og psykologiske - forskelle mellem disse to. Mennesker reproducerer ved, at to individer fra det modsatte biologiske køn har samleje.

## Optræder i

* *Djævelens lærlin*
* *Dødens terning*
* *Den forkerte død*
* *Ondskabens engel*
* *Den faldne engel*
* *Den faldne djævel*

## Referencer

1. ↑ 1,0 1,1 1,2 1,3 Kenneth Bøgh Andersen. *Den faldne djævel*. Høst & Søn. 2016.
2. ↑ 2,0 2,1 2,2 2,3 Kenneth Bøgh Andersen. *Den faldne engel*. Høst & Søn. 2015.
3. ↑ 3,0 3,1 3,2 Kenneth Bøgh Andersen. *Den forkerte død*. Høst & Søn. 2009.
4. ↑ 4,0 4,1 4,2 Kenneth Bøgh Andersen. *Dødens terning*. Høst & Søn. 2007.
5. ↑ 5,0 5,1 5,2 Kenneth Bøgh Andersen. *Djævelens lærling*. Høst & Søn. 2005.
6. ↑ 6,0 6,1 Kenneth Bøgh Andersen. *Ondskabens engel*. Høst & Søn. 2010.